Diari Oficial de la Generalitat Valenciana


Sumari del DOGV 7667, del 27-11-2015 (2015/9641)

RESOLUCIÓ de 19 de novembre de 2015, de la directora general, per la qual es publica l'ampliació de la dotació que ha de finançar les subvencions destinades al foment de l'ocupació de les persones amb discapacitat en empreses ordinàries en l'exercici 2015, regulades en l'Ordre 48/2014, de 30 de desembre, de la Conselleria d'Economia, Indústria, Turisme i Ocupació, corresponents a la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7667

Data del DOGV
:   27-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9641


Data del document
:   19-11-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de novembre de 2015, de la directora general, per la qual es publica l'ampliació de la dotació que ha de finançar les subvencions destinades al foment de l'ocupació de les persones amb discapacitat en empreses ordinàries en l'exercici 2015, regulades en l'Ordre 48/2014, de 30 de desembre, de la Conselleria d'Economia, Indústria, Turisme i Ocupació, corresponents a la província de València. [2015/9641]  
En el Diari Oficial de la Comunitat Valenciana número 7474, de 26 de febrer de 2015, es va publicar l'Ordre 48/2014, de 30 de desembre, de la Conselleria d'Economia, Indústria, Turisme i Ocupació, per la qual es convoquen i regulen les ajudes destinades al foment de l'ocupació de les persones amb discapacitat en empreses ordinàries en l'exercici 2015, i es va donar publicitat a les línies de subvenció i a l'import global màxim destinat a finançar aquestes subvencions.  
En l'apartat 1 de la disposició addicional primera es va establir que aquestes ajudes es finançaran a càrrec del programa pressupostari 322.51, Foment d'Ocupació, per un import global màxim de 1.310.000 euros, segons el detall de línies i imports que s'especifiquen a continuació:  
A) Les ajudes per contractació indefinida i temporal de persones amb discapacitat, establides en els articles 7 i 8 d'aquesta ordre, es finançaran a càrrec del capítol 4, codi línia T2240000, per un import màxim d'1.300.000 euros, fons procedents del Servei Públic d'Ocupació Estatal (SEPE). Aquests fons es distribueixen territorialment de la manera següent:  
- Per a la Direcció Territorial d'Alacant: 507.000 euros.  
- Per a la Direcció Territorial de Castelló: 143.000 euros.   
- Per a la Direcció Territorial de València: 650.000 euros.  
  
B) Les ajudes per a l'adaptació de llocs, establides en l'article 9 d'aquesta ordre, es finançaran a càrrec del capítol 7, codi línia T2243000, per import màxim de 10.000 ?, fons procedents del SEPE.  
  
Així mateix, l'apartat 2 de la disposició addicional primera de l'ordre disposa que si en l'exercici 2015 hi ha crèdit disponible que permeta incrementar el finançament de l'Orde, el secretari autonòmic d'Economia i Ocupació, director general del SERVEF, podrà ampliar la dotació inicial mitjançant una resolució que haurà de publicar-se en el Diari Oficial de la Comunitat Valenciana, sense que siga necessari obrir un nou termini de presentació de sol·licituds.  
Vistes i valorades totes les sol·licituds presentades a l'empara d'aquesta convocatòria, es constata, d'una banda, la insuficiència de crèdit per a atendre la totalitat de les presentades a la província de València; i d'una altra, l'existència d'un sobrant de la dotació assignada a la província d'Alacant.  
A la vista del que s'ha exposat i en virtut de les autoritzacions contingudes en l'apartat 2 de la disposició addicional primera i en la disposició final primera de l'esmentada Ordre 48/2014, de 30 de desembre, resolc:  
  
Únic  
Ampliar en 36.692,26 euros la dotació assignada per a la província de València en l'apartat 1.A de la disposició addicional primera de l'Ordre 48/2014, de 30 de desembre, de la Conselleria d'Economia, Indústria, Turisme i Ocupació, per la qual es convoquen i regulen les ajudes destinades al foment de l'ocupació de les persones amb discapacitat en empreses ordinàries en l'exercici 2015, a càrrec de la línia T2240 del programa pressupostari 322.51, Foment d'Ocupació, del pressupost de despeses del SERVEF per a l'exercici 2015, fons procedents del Servei Públic d'Ocupació Estatal, sense que pertoque establir un nou termini de presentació de sol·licituds.  
Després de l'increment de l'assignació per a la província de València, la distribució territorial de fons corresponent a les ajudes per contractació indefinida i temporal de persones amb discapacitat establides en els articles 7 i 8 de l'ordre, queda establida de la manera següent:  
  
- Per a la Direcció Territorial d'Alacant: 470.307,74 euros.  
- Per a la Direcció Territorial de Castelló: 143.000 euros.   
- Per a la Direcció Territorial de València: 686.692,26 euros.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la publicació, davant del corresponent Jutjat Contenciós Administratiu de la província de València, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els termes ja mencionats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú. I això sense perjuí que puga interposar-se qualsevol altre recurs que s'estime procedent.  
  
València, 19 de novembre de 2015.- La directora general: María José Mira Veintimilla.